એક સમયે વડા પ્રધાન ડો.મનમોહનસિંહ બાંગ્લાદેશ સાથે તિસ્તા નદીનાં પાણીની વહેંચણી પર સમજબૂત કરવા માટે તૈયાર હતા, પરંતુ મમતા સરકારની નારાજગીના કારણે તે પોતાની ઇચ્છા પૂર્ણ કરી શકયા ન હતા. હવે નરેન્દ્ર મોદીએ બાંગ્લાદેશને એવો ભરોસો આપ્યો છે કે તે ઝડપથી તિસ્તા પર સમજૂતી કરશે. પાણી વિના કોઇ રાજ્ય કે દેશનું કામ ચાલી શકતું નથી. જેમ જેમ વસ્તી વધતી જાય છે તેમ તેમ પાણી અને સિંચાઇ માટેનાં જળની જરૂરિયાતનું સંકટ ઘેરાતું રહે છે. પ્રકૃતિની મહેરબાનીથી ભારતીય ઉપમહાદ્વિપમાં ચોમાસામાં વરસાદ સારો પડે છે અને તેને લઇને પાણીની આવશ્યકતા એક હદ સુધી પૂરી થઇ જાય છે, પરંતુ ઋતુ પરિવર્તનના ચક્રમાં આવેલા ફેરફારથી વરસાદના પાણીની જરૂરિયાત અંગે કોઇ ધારણા રાખી શકાતી નથી.